મગફળી કેન્દ્રોએ જે ખેડૂતોની મગફળી ખરીદ કરી નથી આવા ગરીબ ખેડૂતોને યોગ્ય ન્યાય અપાવવા તાલાલાના જાગૃત ધારાસભ્ય ભગવાનભાઈ બારડની રાહબરી હેઠળ તાલાલા-સુત્રાપાડા અને વેરાવળ તાલુકાના ખેડૂતોએ ગીર-સોમનાથ જિલ્લા કલેક્ટર કચેરી સામે ભૂખ હડતાલ ઉપર ઉતરેલ ત્યારે સરકારના પ્રતિનિધિ-વેરાવળના નાયબ કલેક્ટરે લેખિત ખાતરી આપી ટૂંક સમયમાં ફરીથી મગફળી ખરીદ કેન્દ્રો શરૂ કરવા જણાવેલ પરંતુ નાયબ કલેક્ટરે આપેલ ખાતરી પ્રમાણે એક પણ મગફળી ખરીદ કેન્દ્ર શરૂ કરવામાં આવેલ નથી તે તાલાલા-સુત્રાપાડા અને વેરાવળ તાલુકાના ખેડૂતોને અન્યાયકારક હોય વેરાવળના નાયબ કલેક્ટરની ખાતરી પ્રમાણે તાકિદે મગફળી ખરીદ કેન્દ્રો શરૂ કરવા માગણી કરી છે.